চীনের প্রেসিডেন্টের ঢাকা সফরে দু’দেশের আত্মিক সম্পর্ক বাড়বে -সৈয়দ আশরাফ\nস্টাফ রিপোর্টার : বাংলাদেশ ও চীনের মধ্যে ঐতিহাসিক প্রয়োজনে আত্মিক সম্পর্ক বাড়াতে শিগগিরিই চীনের প্রেসিডেন্ট বাংলাদেশে আসছেন বলে জানিয়েছেন আওয়ামী লীগের সাধারণ সম্পাদক সৈয়দ আশরাফুল ইসলাম।\nতিনি বলেন, চীনের সঙ্গে বাংলাদেশের সরাসরি সড়ক ও রেল যোগাযোগ হওয়া দরকার। চীনের প্রেসিডেন্ট শি জিনপিংয়ের বাংলাদেশ সফরকালে বিষয়টি গুরুত্ব পাবে বলেও জানান তিনি। গতকাল শনিবার চীন বিপ্লবের ৬৭তম প্রতিষ্ঠাবার্ষিকী উপলক্ষে বাংলাদেশ সাম্যবাদী দল আয়োজিত আলোচনা সভায় প্রধান অতিথির বক্তব্যে তিনি এসব কথা বলেন। রাজধানীর তোপখানা রোডে বাংলাদেশ মেডিকেল অ্যাসোসিয়েশনের (বিএমএ) মিলনায়তনে এ আলোচনা সভাটি হয়।\nজনপ্রশাসনমন্ত্রী সৈয়দ আশরাফুল ইসলাম বলেন, চীন ও ভারত বর্ষের সভ্যতার মতোই তাদের সঙ্গে আমাদের সম্পর্ক পুরনো। হাজার বছর আগে জ্ঞানতাপস অতীশ দীপঙ্কর পায়ে হেঁটে চীন পৌঁছে ছিলেন এ অঞ্চলের সঙ্গে চীনের সম্পর্ক বৃদ্ধির জন্য। দুই দেশের উন্নয়নের কথা ভেবে সে সম্পর্ক আজও অব্যাহত আছে।\nচীন ও বাংলাদেশের মানস-চরিত্র সম্পর্কে আশরাফ বলেন, কৃষ্টি, কালচার, আধুনিকতা ও ধর্মীয় চেতনা নিয়ে এদেশের মানুষ যেভাবে ভাবেন, চর্চা করেন; চীনেও তাই। তাদের নৈতিক আদর্শের সঙ্গেও আমাদের মিল আছে। সুতরাং উভয় দেশের মেল বন্ধন যতটুকু না রাজনৈতিক তারচেয়ে বেশি আত্মিক।\nপ্রথমবারের মতো বাংলাদেশে চীনা প্রেসিডেন্টের আগমণ উপলক্ষ্যে সৈয়দ আশরাফ বলেন, চীনের প্রেসিডেন্ট আমাদের দেশের মাটিতে শিগগিরিই পা রাখবেন। এটি ঐতিহাসিক সফর হবে। তাকে অভ্যর্থনা দেয়ার জন্য সরকার প্রস্তুত। এটা দুই দেশের জন্যই আলোচিত ঘটনা। ঐতিহাসিক প্রয়োজনেই আত্মিক সম্পর্ক বৃদ্ধির মাধ্যমে দুই দেশের মধ্যে সম্প্রতি বৃদ্ধি পাবে।\nবক্তব্যে নিজের চীন সফরের অভিজ্ঞতা বর্ণনা করেন সৈয়দ আশরাফ। চীনের সঙ্গে সড়ক যোগাযোগ সম্পর্কে তিনি বলেন, অনেক আগে চীনের সঙ্গে বাংলাদেশের সড়ক যোগাযোগ ছিল। আবার তা চালু হলে শুধু বাংলাদেশ নয়, ভারতও সুবিধা পাবে। অতীতের কথা স্মরণ করে তিনি আরও বলেন, কুনমিং থেকে কলকাতা পর্যন্ত অতীতে মোটর শোভাযাত্রাও হয়েছে। সেই যোগাযোগ আবার ফিরিয়ে আনা দরকার।\nআলোচনা সভায় সাম্যবাদী দলের সাধারণ সম্পাদক দিলীপ বড়ুয়াকে লক্ষ্য করে মন্ত্রী বলেন, একসময় একমাত্র দিলীপ বড়ুয়া চীনপন্থী ছিলেন। কিন্তু এখন আমরা অনেকেই চীনপন্থী।\nআলোচনা সভায় বিশেষ অতিথির বক্তব্যে চায়না দূতাবাসের পলিটিক্যাল কাউন্সিলর ইয়াং জাও হুই বলেন, আমরা বাংলাদেশ সরকারের উন্নয়নের সঙ্গে নানাভাবে সম্পৃক্ত আছি এবং থাকবো। আমরা চাই দুই দেশের সু-সম্পর্কের মাধ্যমে উন্নত চিন্তার বিকাশ ঘটবে।\nসাম্যবাদী দলের সাধারণ সম্পাদক দিলীপ বড়ুয়ার সভাপতিত্বে এতে আরও বক্তব্য রাখেন পার্টির সাধারণ সম্পাদক ডা. শাহাদাত হোসেন।\nNannu chowhan ২ অক্টোবর, ২০১৬, ১:১৫ পিএম says :00\nMr. ashraf your .......... might be get angry, very careful!\nঘটনাপ্রবাহ: চীনের প্রেসিডেন্টের ঢাকা সফরে দু’দেশের আত্মিক সম্পর্ক বাড়বে -সৈয়দ আশরাফ


নিউজ ডেস্ক: সিঙ্গাপুরের শীর্ষ ৫০ ধনীর তালিকায় উঠে এসেছে বাংলাদেশি ব্যবসায়ী সামিট গ্রুপের চেয়ারম্যান মোহাম্মদ আজিজ খান ও তাঁর পরিবারের নাম। অর্থ-বাণিজ্যের সাময়িকী ফোর্বস ম্যাগাজিনের করা এই তালিকায় মোহাম্মদ আজিজ খান রয়েছেন ৩৪ নম্বরে। ফোর্বস বলছে, এ বছর জুলাই পর্যন্ত আজিজ খান পরিবারের সম্পদের পরিমাণ ৯১ কোটি ডলার।\nবাংলাদেশে বিদ্যুৎ, বন্দর, ফাইবার অপটিকস, কমিউনিকেশনস, হসপিটালিটি, ইন্ডাস্ট্রিয়াল পার্ক, রিয়েল এস্টেট খাতে ব্যবসা রয়েছে সামিট গ্রুপের। ৬৩ বছর বয়সী আজিজ খান এক দশকের বেশি সময় ধরে সিঙ্গাপুরে স্থায়ী বসবাস করছেন।\nমোহাম্মদ আজিজ খান ক্ষমতাসীন আওয়ামী লীগের সভাপতিমণ্ডলীর সদস্য অবসরপ্রাপ্ত সেনা কর্মকর্তা ফারুক খানের ভাই। ফারুক খান ২০০৯-১৩ মেয়াদে বাংলাদেশের বাণিজ্য এবং বেসামরিক বিমান চলাচল মন্ত্রীর দায়িত্বে ছিলেন।\nসামিট গ্রুপের প্রতিষ্ঠান ‘সামিট পাওয়ার ইন্টারন্যাশনাল’ সিঙ্গাপুর স্টক এক্সচেঞ্জে (এসজিএক্স) তালিকাভুক্ত হওয়ার প্রক্রিয়া শুরু করেছে। এশিয়ার বিভিন্ন দেশে বিনিয়োগের জন্য এসজিএক্স থেকে অর্থ সংগ্রহ করতে চায় সামিট গ্রুপ।\nএ বিষয়ে রয়টার্সকে মোহাম্মদ আজিজ খান বলেন, ‘বাংলাদেশের শেয়ারবাজার অনেক ছোট, আর আমাদের বিনিয়োগের জন্য আরো অনেক বেশি অর্থ প্রয়োজন। সিঙ্গাপুর একটি বৈশ্বিক অর্থনৈতিক কেন্দ্রে পরিণত হচ্ছে। ফলে শেয়ারবাজারে তালিকাভুক্ত হওয়ার জন্য এটা একটা ভালো জায়গা।’\nসামিট পাওয়ার ইন্টারন্যাশনালের সিঙ্গাপুর হেডকোয়ার্টারের ব্যবস্থাপনা পরিচালক ও প্রধান নির্বাহীর দায়িত্বে আছেন আজিজ খানের মেয়ে আয়েশা আজিজ খান। আজিজ, ফারুকের আরেক ভাই জাফর উমেদ খানও এ কম্পানির পরিচালনা পরিষদে আছেন। প্রথমে ট্রেডিং কম্পানি হিসেবে যাত্রা শুরু করলেও পরে বেসরকারি খাতে বিদ্যুৎ উৎপাদনের ব্যবসায় দ্রুত উন্নতি হতে থাকে সামিট গ্রুপের। ১৯৯৮ সালে সামিটের প্রথম বিদ্যুৎকেন্দ্রটি উৎপাদন শুরু করে।\nসামিটের ওয়েবসাইটের তথ্য বলছে, বাংলাদেশে বর্তমানে সামিটের ১৭টি কেন্দ্র দেশের মোট বিদ্যুৎ চাহিদার ৯ শতাংশের জোগান দিচ্ছে।\n‘সামিট পাওয়ার’ গত বছর যুক্তরাষ্ট্রের জেনারেল ইলেকট্রিক (জিই) এবং জাপানের মিত্সুবিশি করপোরেশনের সঙ্গে মিলে বাংলাদেশে ৩০০ কোটি ডলার বিনিয়োগের ঘোষণা দেয়। এর আওতায় দুই হাজার ৪০০ মেগাওয়াট ক্ষমতার চারটি বিদ্যুৎকেন্দ্র, দুটি এলএনজি টার্মিনাল, একটি তেলের টার্মিনাল এবং একটি এইচএফও ভিত্তিক বিদ্যুৎকেন্দ্র স্থাপনের পরিকল্পনা রয়েছে তাদের। কালের কণ্ঠ\nপ্রচণ্ড ক্ষোভ নিয়ে যা বললেন আসিফ নজরুল\nআরজিনার ভয়ঙ্কর পর’কীয়া প্রেম!\nঘুম না আসলে এই দোয়া পড়তে বলেছেন বিশ্বনবী\n‘অধিনায়কের নির্দেশে’ কোচ হওয়া হলো না সুজনের!\nশিক্ষিকাদের দিয়ে শরীর টেপান পিটিআই সুপার!\nঅত্যাচারের মুখে বিএনপি আরও শক্তিশালী হচ্ছে : ব্যারিস্টার রুমিন\nবন্যার পানিতে ডুবেছে বন, প্রাণ বাঁচাতে ঘরে ঢুকে বিছানা দখলে নিল বাঘ!\nজীবীত স্বামীকে মৃ’ত দেখিয়ে বিধবা ভাতা নিচ্ছেন নারী কাউন্সিলর\nরাতে প্রেমিকের ডাকে ঘর থেকে বেরিয়ে স্কুলছাত্রীর জীবন শেষ\nআমিরাতে বাংলাদেশি স্কুলের এইচএসসিতে সাফল্য\nফেলে গেলেন মা, শিশুটিকে দত্তক নিতে চায় না কেউই\nদিনে-দুপুরে ছাত্র-ছাত্রীর অ’শ্লীল কাজ, দেখে লজ্জা পেলেন প্রক্টর\nতুরস্কে বাস উল্টে বাংলাদেশিসহ নি’হত ১৭\nবিয়ে না করেই ছেলের বাবা হলেন অভিনেতা অর্জুন রামপাল


নেতৃত্বহীন বিএনপি ! | coxbangla.com\nকক্সবাংলা ডটকম(১৬ জানুয়ারি) :: বিএনপি এখন কার? একাদশ জাতীয় সংসদ নির্বাচনে করুণ পরাজয়ের পর দলটি ভোট বাতিল ও পুনর্নির্বাচন দাবি করে এলেও এ প্রশ্নটি বড় হয়ে এসেছে। জাতীয় ঐক্যফ্রন্টের শীর্ষ নেতা ড. কামাল হোসেনের নেতৃত্বে চলবে নাকি কারাবন্দী দলের চেয়ারপারসন বেগম খালেদা জিয়ার পরামর্শে দলের স্থায়ী কমিটির সিদ্ধান্ত গ্রহণ করবে?\nনাকি দলের মহাসচিব মির্জা ফখরুল ইসলাম আলমগীরের নেতৃত্ব ঘিরে দল চলবে অথবা লন্ডনে নির্বাসিত দলের ভারপ্রাপ্ত চেয়ারম্যান তারেক রহমানের নির্দেশে চলবে বিএনপি? নেতৃত্বহীন বিএনপি নেতা-কর্মীদের সামনে এখন এটাই বড় প্রশ্ন।\nপ্রায় এক বছর ধরে কারাগারে বিএনপি চেয়ারপারসন ও সাবেক প্রধানমন্ত্রী বেগম খালেদা জিয়া। দলের ভারপ্রাপ্ত চেয়ারম্যান তারেক রহমানও সুদূর লন্ডনে অবস্থান করছেন। জামায়াত ইস্যুতে জাতীয় ঐক্যফ্রন্টের তীর্যক মন্তব্যে অস্বস্তিতে বিএনপি। এ নিয়ে ২০-দলীয় জোট ও ফ্রন্টে চলছে টানাপড়েন। গুরুত্বপূর্ণ সিদ্ধান্তই এখন বিএনপির স্থায়ী কমিটি নিতে পারছে না। আটকে যায় জাতীয় ঐক্যফ্রন্ট ও জোটের বৈঠকে। এ মুহূর্তে বিএনপির নেতৃত্ব এখন কার হাতে তাও স্পষ্ট নয়।\nদলের নেতৃত্ব কীভাবে চলছে-তা নিয়ে প্রশ্ন মাঠপর্যায়ের নেতা-কর্মীদের পাশাপাশি রাজনৈতিক পর্যবেক্ষকদেরও। যদিও বিএনপির গঠনতন্ত্র অনুযায়ী দলের সর্বোচ্চ নীতিনির্ধারণী ফোরাম স্থায়ী কমিটির দিকনির্দেশনার ভিত্তিতেই দল পরিচালিত হওয়ার রীতি রয়েছে। জানা যায়, প্রার্থী বাছাইয়ে পর্যাপ্ত হোমওয়ার্ক ছাড়াই সদ্য সমাপ্ত একাদশ জাতীয় নির্বাচনে অংশগ্রহণ করে বিএনপি।\nভোট নিয়ে নানা প্রশ্ন থাকলেও কেন্দ্রে এজেন্ট ধরে রাখার মতো সাংগঠনিক শক্তি বিএনপির অধিকাংশ আসনেই ছিল না। কেন্দ্র পাহারা দেওয়ার কথা বললেও নেতারা আগের দিনই ভোটের মাঠ ছেড়ে দেন। যুবদল, ছাত্রদলসহ বিএনপির কোনো অঙ্গসংগঠনকেই মাঠে দেখা যায়নি। অধিকাংশ এলাকায় প্রতিরোধ গড়ার চেষ্টা পর্যন্ত করা হয়নি। যেসব স্থানে যোগ্য প্রার্থী ও সংগঠন ছিল সেখানে টিকে থাকার চেষ্টা করেছে নেতা-কর্মীরা।\nকোনো কোনো সংসদীয় আসনে পোস্টার সাঁটানোর চেষ্টাও করেননি প্রার্থী। কোনো অর্থ ব্যয় না করার অভিযোগও আছে বেশ কিছু প্রার্থীর বিরুদ্ধে। এর মধ্যে একদিকে জামায়াতসহ ২০ দল অন্যদিকে জাতীয় ঐক্যফ্রন্টের আসন ভাগাভাগি নিয়েও ভোটের শেষ দিকে খেই হারিয়ে ফেলে বিএনপি। এ কারণে জোট ও ফ্রন্টের মন রক্ষায় অনেক অযোগ্য প্রার্থীর হাতেও ধানের শীষ তুলে দিতে হয়েছে।\nজানা যায়, বিএনপির সর্বোচ্চ নীতিনির্ধারণী ফোরাম স্থায়ী কমিটি এখন কোনো সিদ্ধান্ত নিলেই তা বাস্তবায়িত হয় না। এমনকি বিএনপির ভারপ্রাপ্ত চেয়ারম্যান তারেক রহমান কোনো পরামর্শ দিলেও তা আটকে যায় জাতীয় ঐক্যফ্রন্টের স্টিয়ারিং কমিটির বৈঠকে। বিএনপির কোনো সিদ্ধান্ত বাস্তবায়নে কখনো কখনো জাতীয় ঐক্যফ্রন্ট থেকে আবার কখনো কখনো ২০ দল থেকেও বাধা আসে। সদ্য সমাপ্ত জাতীয় সংসদ নির্বাচনে ধানের শীষের প্রার্থী ঘোষণা নিয়ে বিএনপির স্থায়ী কমিটিতে সিদ্ধান্ত হয়, জামায়াতকে স্বতন্ত্র প্রতীকে ভোটে অংশ নিতে হবে। কিন্তু জামায়াত বেঁকে বসায় শেষ পর্যন্ত ২২টি আসনে জামায়াতের হাতে ধানের শীষ তুলে দেওয়া হয়।\nজানা যায়, একাদশ জাতীয় সংসদ নির্বাচনে ভরাডুবির পর দল, জোট ও ফ্রন্টকে ঐক্যবদ্ধ রাখাই বিএনপির সামনে এখন বড় চ্যালেঞ্জ হয়ে দাঁড়িয়েছে। বিশেষ করে জামায়াত ইস্যুতে জোট ও ফ্রন্টে নতুন করে প্রশ্ন ওঠছে। জোটে জামায়াতকে নিয়ে ঐক্যফ্রন্টের মধ্যে প্রকাশ্যেই মতবিরোধ সৃষ্টি হয়েছে। সদ্য সমাপ্ত ভোটে জামায়াতের হাতে ধানের শীষ প্রতীক তুলে দেওয়ায় ক্ষুব্ধ হয়েছেন ঐক্যফ্রন্টের শীর্ষ নেতা ড. কামাল হোসেন।\nতিনি গণমাধ্যমকে প্রকাশ্যেই বলেছেন, ‘জামায়াতকে ধানের শীষ তুলে দেওয়া হবে জানলে ঐক্যফ্রন্টেই থাকতাম না।’ এ নিয়ে ঐক্যফ্রন্টের মধ্যে তোলপাড় শুরু হয়েছে। এমন পরিস্থিতিতে সামনের পাঁচ বছর আন্দোলন সংগ্রামে জামায়াতকে নিয়ে বিএনপি কীভাবে পথ চলবে তাও স্পষ্ট নয়। এ অবস্থা চলতে থাকলে যে কোনো মুহূর্তে জাতীয় ঐক্যফ্রন্টও ভেঙে যেতে পারে।\nতবে বিএনপির একটি সূত্র জানায়, যাই হোক এ মুহূর্তে জামায়াতকে ছাড়বে না বিএনপি। রাজনৈতিক পর্যবেক্ষকরা বলছেন, আসলে বিএনপির নেতৃত্ব এখন কার হাতে তা স্পষ্ট নয়। কারণ, ভোটের পর দলের ভারপ্রাপ্ত চেয়ারম্যান তারেক রহমান নিজের মতো করেই মাঠপর্যায়ের নেতাদের সঙ্গে কথা বলছেন। এরই মধ্যে ভাইস চেয়ারম্যান, সাংগঠনিক ও সহসাংগঠনিক সম্পাদক পর্যায়ের নেতাদের সঙ্গে স্কাইপিতে কথা বলেছেন তিনি।\nযুবদল ও ছাত্রদলের শীর্ষ নেতাদের সঙ্গেও কথা বলেন তারেক রহমান। তাদের সঙ্গে মতবিনিময়ে দেশের বর্তমান অবস্থায় করণীয় নিয়ে দীর্ঘ কথা বলেন এবং তাদের মতামত নেন। কিন্তু সেখানে কোনো সিনিয়র নেতাদের রাখা হয়নি। স্থায়ী কমিটির বৈঠকও হচ্ছে যথারীতি। গতকাল বিকালেও গুলশানে বিএনপির স্থায়ী কমিটির বৈঠক অনুষ্ঠিত হয়। লন্ডন থেকে স্কাইপিতে অংশ নেন তারেক রহমান। বৈঠকে অধিকাংশ নেতাই কথা বলেননি।\nএ দিকে ভোটের ঠিক আগমুহূর্তে বিএনপির স্থায়ী কমিটির সদস্য ও একজন ভাইস চেয়ারম্যানের টেলিফোন আলাপ ফাঁস হয়। এ নিয়ে নেতা-কর্মীরা বিভ্রান্তিতে পড়ে। তবে ফোনালাপেও বিএনপির নেতৃত্বের সমন্বয়হীনতা প্রকাশ পায়। শীর্ষপর্যায়ের এক নেতাকে নিয়েও সন্দেহ প্রকাশ করা হয়। আন্দোলন কর্মসূচি নিয়ে দুই নেতার মন্তব্য ছিল তৃণমূলের নেতা-কর্মীদের বক্তব্যেরই বহিঃপ্রকাশ। কিন্তু জাতীয় ঐক্যফ্রন্টের মনরক্ষার স্বার্থে শেষ পর্যন্ত ভোটের আগে নির্বাচন কমিশনে অবস্থান কর্মসূচি থেকে সরে আসেন বিএনপির হাইকমান্ড।\nএ নিয়ে নেতারা পরস্পরকে দোষারোপ করলেও ঐক্যফ্রন্টের অনীহার কারণেই এ কর্মসূচি দেওয়া হয়নি বলে জানা গেছে। মাঠপর্যায়ের নেতা-কর্মীদের মতে, বিএনপি চেয়ারপারসনের অনুপস্থিতিতে দলে ‘চেইন অব কমান্ড’ ফিরিয়ে আনতে হবে। লন্ডনে অবস্থান নেওয়া ভারপ্রাপ্ত চেয়ারম্যানের পরামর্শ নিতে হবে।\nকেন্দ্রীয় কমিটিতে শুদ্ধি অভিযান চালাতে হবে। এমনকি বিএনপির জেলা কমিটি, অঙ্গসংগঠনের কেন্দ্রীয় ও তৃণমূলের সব কমিটি ঢেলে সাজাতে হবে। ওয়ার্ড, ইউনিয়ন, থানা, জেলা, মহানগরসহ কেন্দ্রীয় সব কমিটি নির্বাচিত হতে হবে। এ নিয়ে দ্রুত কাউন্সিলও ডাকা যেতে পারে। নির্বাচনের মাধ্যমে দল পুনর্গঠন করে সামনে পথ চলতে হবে।\nজোট ফ্রন্টের সঙ্গে বৈঠকের পর উপজেলা ভোট নিয়ে সিদ্ধান্ত :\nআসন্ন উপজেলা নির্বাচন নিয়ে দলীয় সিদ্ধান্তের আগে ২০ দল ও জাতীয় ঐক্যফ্রন্টের শরিকদের মতামত জানবে বিএনপি। এ জন্য শিগগিরই এ দুটি জোটের সঙ্গে বৈঠকের সিদ্ধান্ত নেওয়া হয়েছে। গতকাল রাতে রাজধানীর গুলশানে বিএনপি চেয়ারপারসনের রাজনৈতিক কার্যালয়ে দলের নীতিনির্ধারকদের এক বৈঠকে এ সিদ্ধান্ত হয়। রাত ৭টায় এই বৈঠক শুরু হয়ে চলে সাড়ে ৯টা পর্যন্ত। এ ছাড়া নির্বাচনে অনিয়মের অভিযোগ এনে শিগগিরই ধানের শীষের প্রার্থীরা মামলা করবেন। এ জন্য সব তথ্য-প্রমাণ প্রস্তুত রাখার জন্য প্রার্থীদের প্রতি নির্দেশনা দেওয়ার বিষয়েও বৈঠকে আলোচনা করেন নীতিনির্ধারকরা।\nসূত্র জানায়, বিএনপির নীতিনির্ধারকদের বৈঠকে আগামী ১৯ জানুয়ারি দলের প্রতিষ্ঠাতা সাবেক রাষ্ট্রপতি জিয়াউর রহমানের জন্মদিন উপলক্ষে কর্মসূচির বিষয়ে বিস্তারিত আলোচনা হয়। দলের প্রতিষ্ঠাতার জন্মদিন উপলক্ষে বিএনপি ও অঙ্গসংগঠনের পক্ষ থেকে অন্তত সাত থেকে আট দিনের কর্মসূচি নেওয়ার বিষয়ে প্রাথমিকভাবে সিদ্ধান্ত হয়েছে।\nPosted ২:২২ পূর্বাহ্ণ | বুধবার, ১৬ জানুয়ারি ২০১৯


এবার বিদ্যুৎ বা ব্যাটারি ছাড়াই চলবে ফ্যান! আশ্চর্যজনক মনে হচ্ছে? (দেখুন ভিডিওতে) – আওয়ার নিউজ\nবিদ্যুৎ বা ব্যাটারি ছাড়াই ঘুরবে ফ্যান! আশ্চর্যজনক মনে হচ্ছে? হ্যাঁ! আপনি সত্যিই পড়েছেন এতক্ষণ পর্যন্ত। অবিশ্বাস্য হলেও সত্য ভারতের চেন্নাইয়ের এক তরুণ অনন্য এক নজির গড়েছেন বিশেষ কৌশলে ফ্যান চালানোর পদ্ধতি উদ্ভাবন করে। যার সহায়তায় কোনো ধরনের বৈদ্যুতিক সংযোগ কিংবা ব্যাটারি ছাড়াই চলবে ফ্যান।\nদিনেশ পেশায় বৈদ্যুতিক ইঞ্জিনিয়ার; সিদ্ধান্ত নেন ফ্যান চালানোর এমন এক ধরনের ব্যবস্থা তৈরি করবেন যেখানে বৈদ্যুতিক সংযোগ কিংবা ব্যাটারির প্রয়োজন হবে না। সিদ্ধান্ত অনুযায়ী কাজও করেছেন তিনি।\n« বারাক ওবামা আমার পিছু নিয়েছে : ট্রাম্প (পূর্বের সংবাদ)\n(পরের সংবাদ) সবচেয়ে দামি ক্রিকেটার খেলতে পারবেন না আইপিএলে! »


৫ মিনিটের পারিশ্রমিক ৫ কোটি টাকা! Daily Shokalerkhobor\n৫ মিনিটের পারিশ্রমিক ৫ কোটি টাকা!\nPublished : 2017-12-17 14:40:00, Updated : 2017-12-17 15:36:54\nঅনলাইন ডেস্ক : সব মিলিয়ে পাঁচ মিনিট নাচবেন। অথচ তার জন্য ৫ কোটি টাকা পারিশ্রমিক চাইলেন বলিউড অভিনেত্রী প্রিয়াঙ্কা চোপড়া। একটি পুরস্কার বিতরণী মঞ্চে নাচার জন্য আয়োজকরা তাকে অনুরোধ করেন। তাতে সম্মতিও দেন প্রিয়াঙ্কা।\nকিন্তু পাঁচ মিনিট মঞ্চে উপস্থিত থাকার জন্য আয়োজকদের কাছে পাঁচ কোটি টাকা চেয়ে বসেন প্রিয়াঙ্কা। অর্থাৎ প্রতি মিনিটের জন্য এক কোটি টাকা। তবে অভিনেত্রীর এই দাবিকে নাকি হাসিমুখে মেনে নিয়েছেন আয়োজকরা। মানবেই নাই বা কেন? এখন প্রিয়াঙ্কার জনপ্রিয়তা ভারতের গন্ডি ছাড়িয়ে গোটা বিশ্বে ছড়িয়ে পড়েছে। মার্কিন টিভি সিরিয়াল 'কোয়ান্টিকো'তে অভিনয়ের পর থেকে সাবেক বিশ্বসুন্দরী এখন আন্তর্জাতিক তারকা।\nতাই প্রিয়াঙ্কার মতো অভিনেত্রীকে মঞ্চে এনে বাজিমাত করতে চাইছে আয়োজকরা। প্রিয়াঙ্কার চাহিদা এখন এতটাই তুঙ্গে যে তাকে মঞ্চে নিয়ে আসার জন্য আয়োজকরা অধীর আগ্রহে বসে থাকে। তাই অভিনেত্রীর টিম যখন পাঁচ কোটি টাকা চেয়ে বসে তাতেও রাজি হয় যায় আয়োজকরা।\nমঙ্গলবার (১৯ ডিসেম্বর) জিটিভিতে সম্প্রচারিত হবে অনুষ্ঠানটি। প্রায় বছর দেড়েক পর মঞ্চে পারফম করতে দেখা যাবে বলিউডের জনপ্রিয় এই অভিনেত্রীকে। অনুষ্ঠানের অন্যতম সেরা আকর্ষণ প্রিয়াঙ্কার নাচ। এর আগে ২০১৬ সালে প্রডিউসার’স গিল্ড শো’তে শেষবার তাকে পারফর্ম করতে দেখা গিয়েছিল। সূত্র: কলকাতা ২৪*৭


যেসব কম্পিউটারে আর চলবে না Google Chrome - bslnews24-The fastest growing bangla news portal titled bslnews24 offers to know latest National stories, Sports, Entertainment, Features, Opinion, Tech & more.\nযেসব কম্পিউটারে আর চলবে না Google Chrome\nবিএসএল নিউজ ডেস্ক | আপডেট: ফেব্রুয়ারি ১৩, ২০২১\nবিশ্বে, সবচেয়ে বেশি জনপ্রিয় এবং ব্যবহৃত ব্রাউজার হল গুগল ক্রোম (Google Chrome)। সর্বব্যাপীতার কারণে সহজেই গুগলের এই পরিষেবাটি অ্যান্ড্রয়েড অপারেটিং সিস্টেমে এবং ডেস্কটপ ওয়েব ডেভলপারদের পছন্দের তালিকায় পোক্ত জায়গা করে নিয়েছে।\nতাছাড়া এই ব্রাউজারের ওপেন সোর্স ক্রোমিয়াম ইঞ্জিনটি – মাইক্রোসফ্ট এজ, ব্র্যাভ, ভিভালদি ইত্যাদি অন্যান্য ব্রাউজারেও ব্যবহৃত হয়। কিন্তু এখন ক্রোম ইউজারদের জন্য রয়েছে একটি দুঃসংবাদ! কিছু দিনের মধ্যেই কয়েকটি কম্পিউটার সেটে বন্ধ হয়ে যেতে পারে ক্রোম সার্ভিস।


আয়না থেকে সাবধান!\nYou are at:Home»অন্যান্য»আয়না থেকে সাবধান!\nসকলের ঘরেই আয়না নামক এই নিরীহ বস্তুটা আছে। দিনে কম করে হলেও একবার তার সামনে না গেলে চলে না আমাদের। আবার কেউ কেউ তো থাকতেই পারেন না তাকে ছাড়া। আয়না এমনই এক বস্তু, যাকে ছাড়া হয়তো আমাদের দিনই কাটবে না। কিন্তু এই আয়নাই ঠিক কতটা ভয়ংকর হয়ে উঠতে পারে, সে খবর আমরা রাখি কি?\nপৃথিবীর বিভিন্ন সভ্যতায় বার বার সাবধানবাণী শোনানো হয়েছে আয়নাকে ঘিরে। অনেক সংস্কৃতি আয়নাকে অন্য এক জগতে প্রবেশপথ বলে বর্ণনা করে, জীবিত আর মৃতের জগতের পার্থক্যটুকু লোপ পায় নাকি আয়নায়। আবার আয়না থেকে নাকি কোনো অসতর্ক মুহূর্তে বেরিয়ে আসতে পারে তার ভিতরের জগতের বাসিন্দাদের কেউ কেউ। তার পরে যা ঘটতে পারে, তার চরিত্র রীতিমতো ভয়ের। কী কী হতে পারে আয়না থেকে, দেখা যাক সেই সব অতিলৌকিক সাবধানবাণীর কয়েকটিকে।\n• ইহুদি সংস্কৃতিতে কেউ মারা গেলে বাড়ির সমস্ত আয়না ঢাকা দেওয়ার রেওয়াজ রয়েছে। মনে করা হয়, মৃতের আত্মা আয়নার ফাঁদে আটকে থাকবে।\n• পশ্চিমের অবিবাহিতা মেয়েদের মধ্যে আয়না নিয়ে অনেক সংস্কার চালু রয়েছে। তার মধ্যে একটি – আপেল খেতে খেতে আয়না দেখলে নাকি হবু স্বামীকে দেখতে পাওয়া যায়।\n• অনেক জায়গাতেই রাতে আয়না দেখা বারণ। অথবা মোমবাতির আলোয় আয়না দেখা নিয়ে সতর্কবাণী রয়েছে। কারণ, এতে নাকি ভূত দেখার সম্ভাবনা যথেষ্ট।\n• অনেক সময়ই আয়নাকে অতিপ্রাকৃত জগতের দ্বার বলে মনে করা হয়। অপ্রাকৃত জীবরা আয়নার মাধ্যমেই নাকি এই জগতের সঙ্গে সংযোগ রাখে।\nনিশ্চয়ই মজা পেয়েছেন। অনেকের আবার ভয়ও লাগতে পারে। যদিও এগুলো কেবলই কুসংস্কার।\nPrevious Articleযৌনজীবনে অপরিপূর্ণতাই মানসিক সমস্যার কারণ\nNext Article জেনে নিন, নামের প্রথম অক্ষরে কীরকম হবে আপনার স্বভাব


সংবাদ অনলাইন » কেক কেটে জননেত্রী শেখ হাসিনা’র জন্মদিন পালন বঙ্গবন্ধু গবেষণা পরিষদের\nকেক কাটাসহ নানা আয়োজনের মধ্যে দিয়ে বঙ্গবন্ধুর জ্যেষ্ঠ কন্যা, আওয়ামীলীগ সভাপতি ও প্রধানমন্ত্রী শেখ হাসিনা’র জন্মদিন পালন করেছে বঙ্গবন্ধু গবেষণা পরিষদ। প্রধানমন্ত্রী শেখ হাসিনার ৭৩তম জন্মদিনে সংগঠনের উদ্যোগে শনিবার (২৮ সেপ্টেম্বর) প্রেস কাউন্সিল মিলনায়তনে ‘মানব কল্যাণে জননেত্রী শেখ হাসিনা’ শীর্ষক আলোচনা সভা, কেক কাটা ও দোয়া মাহফিল আয়োজন করে।\nঅনুষ্ঠানে প্রধান অতিথি হিসেবে উপস্থিত ছিলেন আওয়ামী লীগের উপদেষ্টামন্ডলীর অন্যতম সদস্য মোজাফ্ফর হোসেন পল্টু। প্রধান আলোচক হিসেবে উপস্থিত ছিলেন আওয়ামী লীগের কেন্দ্রীয় তথ্য ও গবেষণা সম্পাদক এডভোকেট আফজাল হোসেন। বঙ্গবন্ধু গবেষণা পরিষদের কেন্দ্রীয় সভাপতি লায়ন মো. গনি মিয়া বাবুল এর সভাপতিত্বে অনুষ্ঠানে বিশেষ অতিথি হিসেবে উপস্থিত ছিলেন কৃষি ব্যাংকের চেয়ারম্যান মোহাম্মদ ইসমাইল ও ঢাকা বিশ্ববিদ্যালয় এর ট্যুরিজম এন্ড হসপিটালিটি ম্যানেজমেন্ট বিভাগের চেয়ারম্যান অধ্যাপক ড. বদরুজ্জামান ভূঁঞা।\nপ্রধান অতিথির বক্তব্যে মোজাফ্ফর হোসেন পল্টু বলেন, জননেত্রী শেখ হাসিনা বঙ্গবন্ধুর স্বপ্নের সোনার বাংলা বিনির্মাণে কাজ করছেন। ১৯৮১ সালের ১৭ মে শেখ হাসিনা স্বদেশ প্রত্যবর্তন করে মানুষের ভোট ও ভাতের অধিকার প্রতিষ্ঠার জন্যে নিরলসভাবে কাজ করে যাচ্ছেন। তাঁর দক্ষ ও গতিশীত নেতৃত্বে বাংলাদেশ আজ উন্নয়নশীল দেশের মর্যাদা পেয়েছে।\nপ্রধান আলোচক হিসেবে এডভোকেট আফজাল হোসেন বলেন, শেখ হাসিনা জাতীয় নেতা থেকে আজ বিশ্বনেতা হিসেবে স্বীকৃতি পেয়েছেন। তাঁর সততা, দক্ষতা ও নেতৃত্ব বিশ্বব্যাপি প্রশংসিত।\nসভাপতির বক্তব্যে লায়ন মো. গনি মিয়া বাবুল বলেন, জননেত্রী শেখ হাসিনা শান্তি, মানবতা ও উন্নয়নে অসামান্য ও প্রশংসনীয় অবদান রাখছেন। যার স্বীকৃতি স্বরূপ তিনি ইতিমধ্যে ৪০টি আর্ন্তজাতিক মর্যাদা সম্পন্ন পুরস্কারে ভূষিত হয়েছেন। নিরাপদ বাংলাদেশ প্রতিষ্ঠা করতে শেখ হাসিনার গুণাবলী নতুন প্রজন্মদের মধ্যে সঞ্চারিত ও প্রসারিত করার আহবান জানান।\nবঙ্গবন্ধু গবেষণা পরিষদের চাঁদপুর জেলা শাখার সাধারণ সম্পাদক কামরুল হাসান সউদ এর সঞ্চালনায় আলোচনা সভায় অন্যান্যদের মধ্যে বক্তব্য রাখেন আওয়ামী লীগ নেতা এম এ করিম, বঙ্গবন্ধু সাংস্কৃতিক জোটের সাধারণ সম্পাদক অরুন সরকার রানা, ন্যাপ ভাসানীর চেয়ারম্যান এম এ ভাসানী, জাতীয় গণতান্ত্রিক লীগের সভাপতি এম এ জলিল, বাংলাদেশ স্বাধীনতা পরিষদের সভাপতি জিন্নাত আলী খান জিন্নাহ, সহ-সভাপতি ফরিদ আহমেদ খাঁন, বাংলাদেশ আওয়ামী যুবলীগের কেন্দ্রীয় সহ-সম্পাদক হারিছ হাসান সাগর, বাংলাদেশ শিক্ষা পর্যবেক্ষক সোসাইটির চেয়ারম্যান অধ্যক্ষ এম. শরিফুল ইসলাম, স্বপ্নীল এর চেয়ারম্যান মঞ্জুরুল আলম টিপু, বাংলাদেশ ছাত্র লীগের সাবেক সহ-সভাপতি এইচ এম মেহেদী হাসান প্রমূখ।\nআলোচনা শেষে মাননীয় প্রধানমন্ত্রী জননেত্রী শেখ হাসিনার দীর্ঘায়ু- সুস্থতা ও দেশ-জাতির সমৃদ্ধি কামনা করেন বিশেষ দোয়া মাহফিল অনুষ্ঠিত হয় । দোয়া মাহফিল পরিচালনা করেন অনুষ্ঠানের সভাপতি লায়ন মো. গনি মিয়া বাবুল। জননেত্রী শেখ হাসিনার ৭৩তম জন্মদিন উপলক্ষে অনুষ্ঠানের সভাপতি অতিথিদের সাথে নিয়ে কেক কাটেন ও শুভকামনা করে অনুষ্ঠান সমাপ্ত করেন।


বিচারপতি সিকান্দার আলী মেমোরিয়াল বৃত্তি পেলেন ঢাবি’র ২ শিক্ষার্থী\nসদাচরণ, ক্লাসে নিয়মিত উপস্থিতি ও লেখাপড়ায় সন্তোষজনক অগ্রগতির জন্য ঢাকা বিশ্ববিদ্যালয় আইন বিভাগের এলএলবি ৩য় বর্ষ সম্মান শ্রেণির ২ জন কৃতী শিক্ষার্থী ‘বিচারপতি সিকান্দার আলী মেমোরিয়াল বৃত্তি’ লাভ করেছেন। বৃত্তিপ্রাপ্তরা হলেন- জয়ন্ত মৃধা এবং ইফাত ছাদিয়া মীম। জাতীয় সংসদের স্পিকার ড. শিরীন শারমিন চৌধুরী আজ ৫ নভেম্বর ২০১৮ সোমবার নবাব নওয়াব আলী চৌধুরী সিনেট ভবনে এক অনুষ্ঠানে প্রধান অতিথি হিসেবে উপস্থিত থেকে শিক্ষার্থীদের হাতে বৃত্তির চেক তুলে দেন। ঢাকা বিশ্ববিদ্যালয়ের উপাচার্য অধ্যাপক ড. মো. আখতারুজ্জামান অনুষ্ঠান উদ্বোধন করেন।\nঢাকা বিশ্ববিদ্যালয়ের কোষাধ্যক্ষ অধ্যাপক ড. মো: কামাল উদ্দীনের সভাপতিত্বে অনুষ্ঠানে আইন, বিচার ও সংসদ বিষয়ক মন্ত্রী আনিসুল হক প্রধান বক্তা এবং আইন অনুষদের ডিন অধ্যাপক ড. মো. রহমত উল্লাহ বিশেষ অতিথি হিসেবে বক্তব্য রাখেন। স্বাগত বক্তব্য দেন ট্রাস্ট ফান্ডের দাতা মিসেস সারওয়ার সুলতানা এবং ধন্যবাদ জ্ঞাপন করেন আইন বিভাগের চেয়ারপার্সন অধ্যাপক ড. নাইমা হক। ভারপ্রাপ্ত রেজিস্ট্রার মো. এনামউজ্জামান অনুষ্ঠান সঞ্চালন করেন।\nস্পিকার ড. শিরীন শারমিন চৌধুরী গণতন্ত্র ও আইনের শাসন সমুন্নত রাখার ক্ষেত্রে অগ্রণী ভূমিকা পালনের জন্য শিক্ষার্থীদের প্রতি আহ্বান জানান। তিনি বলেন, সমাজে আইনের শাসনের অনুপস্থিতি ক্ষমতার অপব্যবহারকে উৎসাহিত করে। সমাজে ন্যায়বিচার প্রতিষ্ঠার লক্ষ্যে আইন বিষয়ে ব্যাপক জনসচেতনতা দরকার। এজন্য আইন শিক্ষার প্রসারের ওপর তিনি গুরুত্বারোপ করেন। আইনের শাসন সমুন্নত রাখতে বিচারকদের ভূমিকা অত্যন্ত গুরুত্বপূর্ণ বলে তিনি মন্তব্য করেন।\nআইন, বিচার ও সংসদ বিষয়ক মন্ত্রী আনিসুল হক মানুষের মৌলিক অধিকার রক্ষা, সামাজিক ন্যায়বিচার ও বৈষম্যহীন সমাজ প্রতিষ্ঠার লক্ষ্যে আইনের শাসন প্রতিষ্ঠার ওপর গুরুত্বারোপ করে বলেন, ১৯৭৫ সালে জাতির জনক বঙ্গবন্ধু শেখ মুজিবুর রহমানকে সপরিবারে হত্যার পর দেশে ইনডেমনিটি অধ্যাদেশ জারি করা হয়। এর মাধ্যমে দেশে আইনের শাসনের পথ রুদ্ধ করা হয়। প্রধানমন্ত্রী শেখ হাসিনার নেতৃত্বে বর্তমান আওয়ামী লীগ সরকার দেশে পুনরায় আইনের শাসন প্রতিষ্ঠা করেছে। বাংলাদেশে আইনের শাসন সমুন্নত রাখতে বর্তমান সরকার বদ্ধপরিকর বলে তিনি উল্লেখ করেন।\nউপাচার্য অধ্যাপক ড. মো. আখতারুজ্জামান দেশের আর্থ-সামাজিক উন্নয়নের লক্ষ্যে সর্বত্র আইন মানার সংস্কৃতি গড়ে তোলার ওপর গুরুত্বারোপ করেন। তিনি বলেন, আইনের শাসন সমুন্নত রাখার মাধ্যমে দেশে সুস্থ সমাজ ব্যবস্থা গড়ে তুলতে হবে। সমাজ পরিবর্তনে অগ্রণী ভূমিকা পালনের জন্য তিনি শিক্ষার্থীদের প্রতি আহ্বান জানান। তিনি বলেন, বিচারপতি সিকান্দার আলীর জীবন ও কর্ম থেকে শিক্ষা নিয়ে শিক্ষার্থীদের সৎ, বিনয়ী, উদার ও মানবিক মূল্যবোধ সম্পন্ন নাগরিক হিসেবে গড়ে ওঠতে হবে।\nসদাচরণ, ক্লাসে নিয়মিত উপস্থিতি ও লেখাপড়ায় সন্তোষজনক অগ্রগতির জন্য ঢাকা বিশ্ববিদ্যালয় আইন বিভাগের এলএলবি ৩য় বর্ষ সম্মান শ্রেণির ২ জন কৃতী শিক্ষার্থী ‘বিচারপতি সিকান্দার আলী মেমোরিয়াল বৃত্তি’ লাভ করেছেন। জাতীয় সংসদের স্পিকার ড. শিরীন শারমিন চৌধুরী আজ ৫ নভেম্বর ২০১৮ সোমবার নবাব নওয়াব আলী চৌধুরী সিনেট ভবনে এক অনুষ্ঠানে প্রধান অতিথি হিসেবে উপস্থিত থেকে শিক্ষার্থীদের হাতে বৃত্তির চেক তুলে দেন। ঢাকা বিশ্ববিদ্যালয়ের উপাচার্য অধ্যাপক ড. মো. আখতারুজ্জামান অনুষ্ঠান উদ্বোধন করেন। (ছবি: ঢাবি জনসংযোগ)


ঢাকা, বুধবার ১৪ এপ্রিল ২০২১, বৈশাখ ২ ১৪২৮, ০১ রমজান ১৪৪২\nপ্রকাশিত: ২০:০৫ ২৪ ফেব্রুয়ারি ২০২১ আপডেট: ১৭:৪৭ ২৫ ফেব্রুয়ারি ২০২১\nড্যাশ ৮-৪০০ মডেলের নতুন উড়োজাহাজ ‘আকাশ তরী’। ছবি: সংগৃহীত\nবিমান বাংলাদেশ এয়ারলাইন্সের জন্য কেনা ড্যাশ ৮-৪০০ মডেলের নতুন উড়োজাহাজ দেশে পৌঁছেছে। প্রধানমন্ত্রী শেখ হাসিনা এই উড়োজাহাজের নাম রেখেছেন ‘আকাশ তরী’।\nকানাডার উড়োজাহাজ নির্মাতা প্রতিষ্ঠান ডি হ্যাভিল্যান্ড বোম্বার্ডিয়ার অ্যারোস্পেস থেকে রওনা দিয়ে বুধবার বিকেল ৫টা ৪৫ মিনিটে উড়োজাহাজটি ঢাকার হযরত শাহজালাল আন্তর্জাতিক বিমানবন্দরে পৌঁছায়।\nবেসামরিক বিমান পরিবহন ও পর্যটন মন্ত্রণালয়ের প্রতিমন্ত্রী মো. মাহবুব আলী বিমানবন্দরে উপস্থিত থেকে উড়োজাহাজটি গ্রহণ করেন। এ সময় আরো উপস্থিত ছিলেন- বেসামরিক বিমান পরিবহন ও পর্যটন মন্ত্রণালয়ের সচিব মো. মোকাম্মেল হোসেন, বিমান বাংলাদেশ এয়ারলাইন্সের চেয়ারম্যান মো. সাজ্জাদুল হাসান, বেসামরিক বিমান চলাচল কর্তৃপক্ষের চেয়ারম্যান এয়ার ভাইস মার্শাল মো. মফিদুর রহমান ও বিমান বাংলাদেশ এয়ারলাইন্সের ব্যবস্থাপনা পরিচালক ও প্রধান নির্বাহী কর্মকর্তা মো. মোকাব্বির হোসেন প্রমুখ।\nএর আগে বিমান সূত্র জানায়, বাংলাদেশ ও কানাডা সরকারের মধ্যে জিটুজি ভিত্তিতে কেনা তিনটি ড্যাশ ৮-৪০০ উড়োজাহাজের দ্বিতীয়টি আজ দেশে আসছে। ৭৪ আসন বিশিষ্ট ড্যাশ ৮-৪০০ উড়োজাহাজটি পরিবেশবান্ধব ও অত্যাধুনিক সুযোগ-সুবিধা সমৃদ্ধ। তৃতীয় উড়োজাহাজটি আগামী মার্চে দেশে আসার কথা রয়েছে।\nবর্তমানে বিমান বহরে বিদ্যমান মোট উড়োজাহাজের সংখ্যা ১৯টি। এর মধ্যে চারটি বোয়িং ৭৭৭-৩০০ইআর, চারটি বোয়িং ৭৮৭-৮, দু'টি বোয়িং ৭৮৭-৯, ছয়টি বোয়িং ৭৩৭ এবং তিনটি ড্যাশ ৮-৪০০ উড়োজাহাজ। নতুন উড়োজাহাজ যুক্ত হলে সংখ্যা দাঁড়াবে ২০-এ।\n‘সর্বাত্মক লকডাউন’ দেখতে রাস্তায়, ৩৩ জনের জরিমানা\nমিঠাপুকুরে গৃহবধূ আইরিন হত্যা, স্বামী গ্রেফতার\n৭ বিঘা পুকুরে গ্যাস ট্যাবলেট দিয়ে পোনা মাছ নিধন\nআব্দুল মতিন খসরুর মৃত্যুতে রাষ্ট্রপতি ও প্রধানমন্ত্রীর শোক\nগোবিন্দগঞ্জে কাভার্ডভ্যান চাপায় একই পরিবারের চারজন নিহত\nইসলামপুরে জটিল রোগে আক্রান্ত ২০ জন পেলেন প্রধানমন্ত্রীর সহায়তা\nদ্বিতীয় বিয়ে নিয়ে দ্বন্দ্ব, প্রথম স্ত্রীকে হত্যাচেষ্টা স্বামীর\nনাইজারে স্কুলে ভয়াবহ অগ্নিকাণ্ড, ২০ শিশু নিহত\nসাবেক আইনমন্ত্রী আবদুল মতিন খসরুর মৃত্যুতে যুব ও ক্রীড়া প্রতিমন্ত্রীর শোক\nপ্রতীকী কর্মসূচিতে বাংলা বর্ষবরণ উদযাপন\n৪০০ টাকার মুরগি চুরি, জরিমানা দেড় লাখ\nচেতনানাশক খাইয়ে তরুণীকে গণধর্ষণ, গ্রেফতার ৩\nটিকার চেয়েও লকডাউন বেশি কার্যকর: বরিস জনসন\nবেগমগঞ্জে এলজি-কার্তুজসহ ধরা খেল দুই যুবক\nরমজানের প্রথম দিনে উপকূলের দুস্থ পরিবারের পাশে কোস্টগার্ড ও বিদ্যানন্দ\nচাঁদপুরে ৪টি কাঁচাবাজার উন্মুক্ত স্থানে স্থানান্তর\nফেসবুক আইডি হ্যাক করে অনৈতিক কাজের প্রস্তাব, গ্রেফতার ১\nজিকে ক্যানেলের পোড়া মরদেহের পরিচয় মিলেছে, আটক ৪\nইউক্রেন সীমান্তে ৮০ হাজার সেনা মোতায়েন রাশিয়ার\nব্রাহ্মণবাড়িয়ায় লকডাউনে পুলিশের বিশেষ তৎপরতা\nপরমাণু চুক্তিতে ইরানের ৪ শর্ত!\nব্যবসায়ীকে প্রকাশ্যে গুলি-কুপিয়ে টাকা ছিনতাই, গ্রেফতার আরো ১\nমতিন খসরুর প্রথম জানাজা বৃহস্পতিবার সকালে\nনদীর পাড়ে মিলল কিশোরের ঝুলন্ত মরদেহ\nCovid-19: Bangladesh sees highest deaths inaday\nVehicles with stickers increased in lockdown\n4 ofafamily killed in Gobindaganj road crash\nসাবেক আইনমন্ত্রী আব্দুল মতিন খসরু মারা গেছেন প্রতীকী কর্মসূচিতে বাংলা বর্ষবরণ উদযাপন দেশে গত একদিনে করোনাভাইরাসে আক্রান্ত হয়ে ৯৬ জনের মৃত্যু হয়েছে এখন পর্যন্ত ২ লাখ ৫০ হাজার মুভমেন্ট পাস ইস্যু কেরানীগঞ্জে আইপিএল ঘিরে জুয়া, ২৫ জুয়াড়ি আটক সারাদেশে আটদিনের সর্বাত্মক লকডাউন শুরু রাজধানীর মোড়ে মোড়ে পুলিশ, জরুরি না হলে বাসায় ফেরত


হাদীস নং : ৬৭৬০\nতিনি বলেন, আমরা রসূলুল্লাহ (সাল্লাল্লাহু ‘আলাইহি ওয়া সাল্লাম)-এর সাথে কোন এক যুদ্ধাভিযানে ছিলাম। তারপর তিনি সম্পূর্ন হাদীস বর্ণনা করেন। তিনি তার বর্ণনায় বলেছেন, “ঐ সত্তার শপথ, তোমরা যাকে ডাকছো তিনি তোমাদের উটের গর্দানের চেয়েও অতি নিকটবর্তী।” তবে তার হাদীসে “লা- হাওলা ওয়ালা- কূওয়াতা ইল্লা- বিল্লা-হ” কথাটির উল্লেখ নেই। (ই.ফা. ৬৬২১, ই.সে. ৬৬৭৫)


ওয়েবসাইট SEO কি? SEO এর প্রয়োজনীয়তা কি? - Courstika\nওয়েবসাইট SEO কি? SEO এর প্রয়োজনীয়তা কি?\nin এসইও, ওয়েব ডেভেলপমেন্ট\nআপনার যদি একটি ওয়েবসাইট থাকে যেখানে আপনি নিয়মিত কনটেন্ট আপলোড করেন, তাহলে আপনাকে SEO শব্দটির সাথে পরিচিত হতে হবে। কারণ, একটি ওয়েবসাইট তৈরি করা এবং তাতে নিয়মিত কনটেন্ট আপলোড করাই শেষ কথা না। আপনার তৈরি করা কনটেন্টগুলো ভিজিটরদের কাছে পৌঁছাচ্ছে কি না, সেটা নিশ্চিত করাও অন্যতম প্রধান ও গুরুত্বপূর্ণ কাজ। আজ কোর্সটিকা ব্লগে আমরা SEO শব্দটির সাথে পরিচিত হবো এবং এর কাজ সম্পর্কে বিস্তারিত জানবো।\nSEO এর পূর্ণরূপ Search Engine Optimization (সার্চ ইঞ্জিন অপটিমাইজেশন)। একটি ওয়েবসাইটে প্রকাশ করা কনটেন্টগুলো কোন সার্চ ইঞ্জিনে সার্চ করা হলে তা যেন ভিজিটরের সামনে চলে আসে, সেই অনুযায়ী ওয়েবসাইট এবং ওয়েবসাইটের কনটেন্টকে অপটিমাইজ করার নামই SEO। কি… বুঝতে একটু কঠিন মনে হচ্ছে?\nচলুন, আরেকটু সহজভাবে বোঝা যাক। মনে করুন, আপনি আপনার ওয়েবসাইটে Photo Editing সম্পর্কিত বিভিন্ন টিউটোরিয়াল প্রকাশ করেন। সুতরাং আপনি চাচ্ছেন, কেউ যদি গুগলে Photo Editing Tutorial লিখে সার্চ করে, তাহলে আপনার ওয়েবসাইটের কনটেন্টগুলো তার সামনে আগে চলে আসবে। এবং সেখান থেকে ওই ভিজিটর আপনার ওয়েবসাইটে প্রবেশ করবে।\nএখানে চিন্তা করুন যে, শুধুমাত্র আপনিই Photo Editing সম্পর্কিত টিউটোরিয়াল প্রকাশ করেন না, আপনার মতো আরো অনেকেই আছে, যারা একই ধরনের টিউটোরিয়াল প্রকাশ করে। অথচ গুগল আপনার ওয়েবসাইটকেই কেন সার্চ রেজাল্টে সবার আগে দেখালো?\nএর কারণ হচ্ছে আপনি আপনার ওয়েবসাইটের কনটেন্টগুলোকে গুগল সার্চে সবার আগে নিয়ে আসার জন্য কিছু কৌশল অবলম্বন করেছেন। আর এই কৌশলই হচ্ছে Search Engine Optimization বা SEO।\nসুতরাং আমরা বুঝতে পারছি, SEO এমন একটি কৌশল বা নিয়ম যার ব্যবহার করে আমরা আমাদের ওয়েবসাইটের কনটেন্টগুলোকে গুগলসহ যেকোন সার্চ ইঞ্জনে র্যাঙ্ক করাতে পারি এবং আমাদের ওয়েবসাইটে প্রচুর পরিমাণে ভিজিটর নিয়ে আসতে পারি।\nSEO প্রধানত ২ প্রকারের হয়ে থাকে\n► On Page SEO: যে SEO ওয়েবসাইটের ভিতরে করা হয়ে থাকে, তাকে On Page SEO বলে। যেমন কনটেন্টের সাথে টাইটেল, ট্যাগ, কিওয়ার্ড ইত্যাদী প্রাসঙ্গিক আছে কি না, তা নিশ্চিত করা।\n► Off Page SEO: যে SEO ওয়েবসাইটের বাইরে করা হয়ে থাকে, তাকে On Page SEO বলে। যেমন বিভিন্ন ব্লগ, সোশ্যাল মিডিয় বা ফোরামে ওয়েবসাইটের লিংক শেয়ার করা। অথবা ওয়েবসাইটের জন্য ব্যাকলিংক তৈরি করা ইত্যাদি।\nআমরা আমাদের ওয়েবসাইটকে কেন SEO করবো?\nপ্রথমেই উল্লেখ করেছিলাম, একটি ওয়েবসাইট তৈরি করা এবং তাতে নিয়মিত কনটেন্ট আপলোড করাই শেষ কথা না। তৈরি করা কনটেন্টগুলো ভিজিটরদের কাছে পৌঁছাচ্ছে কি না, সেটা নিশ্চিত করাও অন্যতম প্রধান ও গুরুত্বপূর্ণ কাজ। সুতরাং আপনার ওয়েবসাইটের কনটেন্টগুলো যেন গুগলে সার্চ করে সবার আগে ভিজিটরের কাছে পৌঁছায়, তার জন্য আপনার ওয়েবসাইটকে অপটিমাইজ করা অপরিহার্য।\nএটা মনে রাখতে হবে যে, আপনি যদি ওয়েবসাইটকে SEO না করেন, তাহলে আপনার কনটেন্টগুলো সার্চ ইঞ্জিনে তৃতীয় অথবা চতুর্থ পেজে দেখাবে। হয়তো দেখাবেই না। আর খুব সংখ্যক মানুষই আছেন, যারা গুগলে কোন তথ্য সার্চ করে দ্বিতীয় পেজে যান।\nঅর্থাৎ, বেশিরভাগ ভিজিটরই ওই ওয়েবসাইটগুলোতে প্রবেশ করবে, যেগুলো সার্চ ইঞ্জিনের প্রথম পেজে প্রদর্শিত হয়েছে। আর যেহেতু আপনার ওয়েবসাইটটি সার্চ ইঞ্জিনের প্রথম পেজে প্রদর্শিত হচ্ছে না, ফলে আপনি সম্ভাব্য প্রচুর পরিমাণে ভিজিটর হারাবেন।\nসুতরাং বর্তমান প্রতিযোগিতার বিশ্বে SEO ছাড়া সার্চ ইঞ্জিন থেকে ভিজিটর বা ট্রাফিক পাওয়া প্রায় অসম্ভব। সাধারণত SEO ছাড়া কোনো ওয়েবসাইটকেই সার্চ ইঞ্জিন র‌্যাঙ্কই করে না।\nবাংলাদেশের প্রেক্ষাপটে SEO’র সম্ভাবনা ও ভবিষ্যত কেমন?\nআমাদের দেশে বর্তমানে বড় বড় ডিগ্রি নিয়ে অনেকেই বসে আছেন কাজের সন্ধানে কিংবা একটি চাকরির জন্য। তবে তথ্য-প্রযুক্তির এই যুগে SEO জানলে বসে থাকার কোনো কারণ নেই। শুধু SEO-ই নয়, প্রযুক্তিগত যেকোনো সেক্টরে দক্ষতা থাকলে লোকাল মার্কেটে আপনি অনেক কাজ খুঁজে পাবেন। আর অনলাইন মার্কেটপ্লেস তো আছেই।\nআর ওয়েব ডেভেলপারদের ক্ষেত্র SEO এর বিস্তর জ্ঞান থাকাটা অতীব জরুরী। কারণ, SEO সম্পর্কে জ্ঞান নেই, এমন ওয়েব ডেভেলপারকে কখনোই একজন পরিপূর্ণ ডেভেলপার বলা যায় না।\nপ্রতিনিয়ত আমাদের দেশে হাজার হাজার ওয়েবসাইট তৈরি হচ্ছে। আর তাই SEO এর চাহিদাও বৃদ্ধি পাচ্ছে প্রতিনিয়ত। বিশ্ব বাজারে SEO এখন বিলিয়ন ডলার মার্কেটে রূপ নিয়েছে। আর বাংলাদেশেও অদূর ভবিষ্যতে SEO হবে একটা বিশাল কর্মসংস্থানের জায়গা। বর্তমানে বিশ্বব্যাপী এই কাজে নিয়োজিত রয়েছেন লাখ লাখ ফ্রিল্যান্সার এবং বাংলাদেশের ক্ষেত্রেও অধিকাংশ ফ্রিল্যান্সারই SEO এর কাজ করে থাকেন। অনলাইন মার্কেটপ্লেসগুলোতে SEO’র যে পরিমাণ প্রজেক্ট কিংবা কাজ রয়েছে তা মোট প্রজেক্ট কিংবা কাজের প্রায় অর্ধেক হবে।\nআমরা আমাদের আরেকটি পোস্টে বর্ণনা করেছি SEO করার দুর্দান্ত সব কৌশল। পোস্টটি পড়তে পারেন এখান থেকে।\nসুতরাং বলা যেতে পারে দেশে কিংবা বিশ্ব বাজারে SEO’র সম্ভাবনা অফুরন্ত এবং SEO এক্সপার্টদের ভবিষ্যৎ খুবই উজ্জ্বল। তাই SEO তে সফলতা অর্জন করতে হলে আপনার প্রয়োজন লেগে থাকার মানুসিকতা এবং কঠোর পরিশ্রম। পরিশ্রম মানেই কঠিন কিছু নয়। যেকোন স্কিল শিখার ক্ষেত্রে মন দিয়ে লেগে থাকলে সফলতা আসবেই ইনশাআল্লাহ।\nপ্রিয় পাঠক, কোর্সটিকায় আপনি কোন বিষয়ে লেখা চান, তা জানিয়ে নিচে কমেন্ট করুন। ওয়েব ডিজাইন, ডেভেলপমেন্ট এবং ফ্রিল্যান্সিং শিখতে আমাদের ফেসবুক গ্রুপে যোগ দিন।\nTags: courstikahow to do seoseo bangla tipsseo bangla tutorialSEO Bangla Tutorial 2020SEO Bangla tutorial PDFseo courseseo toolsseo tutorialseo কিভাবে কাজ করেSeo শিখতে কতদিন লাগবেwhat is seoঅন পেজ এসইওঅফ পেজ এসইওএসইও টিউটোরিয়ালএসইও টিপসওয়েবসাইট SEO কি? SEO এর প্রয়োজনীয়তা কি?ওয়েবসাইট এসইওকোর্সটিকালোকাল এসইও\nPSD to HTML Bangla PDF and Tips\n১২১,৭৯৪ জন কোর্সটিকা ভিজিট করেছেন


আফগান সিরিজেও ওয়ালশ হেড কোচের দায়িত্বে!CRICKETSANGBAD.com\nHome প্রচ্ছদ আফগান সিরিজেও ওয়ালশ হেড কোচের দায়িত্বে!\nপ্রকাশিত হয়েছে: Sunday, 13 May 2018\nক্রিকেট সংবাদ : চন্ডিকা হাথুরুসিংহের বিদায়ের পর প্রধান কোচ বিহীন বেশ কয়েকটি সিরিজ খেলেছে বাংলাদেশ। কোচ নিয়োগ আজ হচ্ছে না তো কাল এমনটা করে করে এসব সিরিজ প্রধান কোচ বিহীন শেষ করেছে বাংলাদেশ। বিসিবি প্রধান নাজমুল হাসান পাপন মার্চে জানিয়েছিল, এপ্রিলের প্রথম সপ্তাহেই দলের সঙ্গে যোগ দিবে নতুন কোচ। এপ্রিল পেরিয়ে এখন মে বাংলাদেশ দলের জন্য এখনো হেড কোচ খুঁজে পায়নি বাংলাদেশ ক্রিকেট বোর্ড (বিসিবি)। তাই এটা পরিস্কার আফগান সিরিজেও কোচের দায়িত্ব থাকছেন ওয়ালশ!\nঘরের মাঠে ত্রিদেশীয় ওয়ানডে সিরিজ এবং শ্রীলঙ্কার বিপক্ষে টেস্ট ও টি-টোয়েন্টি সিরিজ। এরপরেই শ্রীলঙ্কার মাটিতে ত্রিদেশীয় টি-টোয়েন্টি সিরিজ খেলেছে বাংলাদেশ। বাংলাদেশ দলের প্রধান কোচের জন্য বেশ কয়েকজনের সঙ্গে আলাপও করেছে বিসিবি। ভাবা হয়েছিল আফগানিস্তানের বিপক্ষে সিরিজের আগেই নতুন কোচ পাবে সাকিব, মুশফিকরা। তবে সেটি আপাতত হচ্ছে না।\nআফগান সিরিজের জন্য ইতিমধ্যে শুরু হয়েছে ক্যাম্প। বিসিবির ক্রিকেট পরিচালনা বিভাগের প্রধান আকরাম খান ইঙ্গিত দিলেন আসন্ন আফগানিস্তানের বিপক্ষে সিরিজেও প্রধান কোচের দায়িত্ব পালন করবেন দলের বোলিং কোচ কোর্টনি ওয়ালশ। নিদাহাস ট্রফিতে প্রধান কোচের দায়িত্ব পালন করেছিলেন ওয়ালশ। আফগান সিরিজের আগে নতুন কোচ না পেলে দায়িত্ব দেওয়া হবে তাকেই।


ঘূর্ণিঝড়ের কারণে সুন্দরবনে শত বছরের ঐতিহ্যবাহী রাস উৎসব বন্ধ - Jugasankha Digital\nBreaking News ঘূর্ণিঝড়ের কারণে সুন্দরবনে শত বছরের ঐতিহ্যবাহী রাস উৎসব বন্ধ\nঘূর্ণিঝড়ের কারণে সুন্দরবনে শত বছরের ঐতিহ্যবাহী রাস উৎসব বন্ধ\nযুগশঙ্খ প্রতিবেদন, ঢাকা : বঙ্গোপসাগরে সৃষ্ট অতি প্রবল ঘূর্ণিঝড় বুলবুল বাংলাদেশ উপকূলের ৫০০ কিলোমিটারের মধ্যে পৌঁছে যাওয়ায় মোংলা ও পায়রায় ৭ নম্বর এবং চট্টগ্রাম বন্দরে ৬ নম্বর বিপদ সংকেত জারি হয়েছে।\nএই ঘূর্ণিঝড়ের প্রভাবে বাংলাদেশের বাগেরহাটে বৃষ্টির তীব্রতা সময়ের সঙ্গে সঙ্গে বৃদ্ধি পাচ্ছে। বুলবুলের প্রভাবে সুন্দরবনের বাংলাদেশ অংশে শত বছরের ঐতিহ্যবাহী রাস উৎসব বন্ধ ঘোষণা করা হয়েছে।\nবাগেরহাট জেলা প্রশাসনের উদ্যোগে শুক্রবার দুপুরে ঘূর্ণিঝড় বুলবুল মোকাবেলায় জেলা দুর্যোগ ব্যবস্থাপনা কমিটির সভা এ সিদ্ধান্ত গ্রহণ করা হয়।\nসভায় ঘূর্ণিঝড় বুলবুল মোকাবেলায় জেলার ২৩৪টি ঘূর্ণিঝড় আশ্রয় কেন্দ্র, ১০টি মেডিকেল টিম, ১০টি কন্ট্রোল রুম ও জেলার সব সরকারি আধিকারিক-কর্মচারীর ছুটি বাতিল করা হয়েছে বলে জানানো হয়।\nবাগেরহাটের জেলা প্রশাসক মো. মামুনুর রশীদের সভাপতিত্বে অনুষ্ঠিত সভায় পুলিশ সুপার পংকজ চন্দ্র রায়, অতিরিক্ত জেলা প্রশাসক (সার্বিক) মো. কামরুল ইসলাম, উপজেলা নির্বাহী আধিকারিকসহ সরকারি ও বেসরকারি সংস্থার আধিকারিকরা উপস্থিত ছিলেন।\nমোংলা ও পায়রা\nPrevious articleগাড়ির ধাক্কায় জখম শাবকের বদলা নিতে তাণ্ডব চালাল মা হাতি\nNext articleবিরাটকে খুশি রাখতে কী করেন অনুশকা, জানালেন মজার তথ্য


HONOR 8X vs Samsung M20: কোন স্মার্টফোনটি কিনবেন?|HONOR 8X vs Samsung M20: Which Smartphone Should You Buy? | technology - News18 Bangla, Today's Latest Bengali News\nকোন ফোনটি কিনবেন ? পড়ুন--\nHONOR 8X vs Samsung M20: কোন স্মার্টফোনটি কিনবেন ?\nগুণের দিক থেকে দুটো ফোন একে অপরের থেকে তুলনামূলকভাবে কতটা এগিয়ে ? দেখে নিন--\nHONOR 8X-এ রয়েছে জিপিইউ টার্বো 3.0 যার ফলে ব্যাটারি ম্যানেজমেন্ট অনেক সহজ হবে, গেম খেলার মজাই আলাদা হবে! দু' টো ফোনেই PUBG, ফিফা মোবাইল এবং অ্যাসফল্ট ৯ খেলে দেখা গিয়েছে, তুলনামুলকভাবে HONOR 8X-এ গেমিং-এর মজাই আলাদা।\nক্যামেরা Huawei রেঞ্জের স্মার্টফোনের মধ্যে অন্যতম সেরা ক্যামেরা HONOR 8X-এর। রয়েছে ডুয়াল রিয়ার 20MP/2MP ক্যামেরা , এআই মোড এবং ওয়াইড অ্যাপারচার ব্যবহারে দুর্দান্ত নাইট শট আসে। 4K শুটিং না থাকলেও ঝকঝকে, সার্প ছবি ও ভিডিও ক্যাপচার করা যায়। সেলফি ক্যামেরাও দুর্দান্ত। HONOR 8X-এ রয়েছে ১৬ মেগাপিক্সেল সেলফি ক্যামেরা যার অটোফোকাস ও ডিটেলিং ফিচার রয়েছে। দামে সস্তা, কিন্তু ক্যামেরাটি তুখড়!\nদাম ফেস্টিভ্যাল সেলস-এর সময় HONOR 8X- ৪ + 64GB পাওয়া যাবে 9,999 টাকায়, 6+ 128GB পাওয়া যাবে 10,999 টাকায়। Samsung M20-৪ জিবি-র দাম 9,990 টাকা।\nFirst published: September 26, 2019, 10:25 PM IST\n#HONOR 8X#Samsung M20


For experts to review Rafale Deal, not Court, says Centre - Anandabazar\nFor experts to review Rafale Deal, not Court, says Centre\n১৫ নভেম্বর, ২০১৮, ০৬:৩০:১৭\nশেষ আপডেট: ১৫ নভেম্বর, ২০১৮, ০৮:৪৩:৫৩\nরাফাল নিয়ে সুপ্রিম কোর্টের প্রশ্নের মুখে খেই হারাল কেন্দ্র\nএকের পর এক প্রশ্নবাণ। শুধু মামলাকারী অরুণ শৌরি-প্রশান্ত ভূষণদের থেকে নয়, খোদ প্রধান বিচারপতি ও তাঁর বেঞ্চের অন্য দুই সদস্যের কাছ থেকেও।\n‘‘রাফালের অফসেট সহযোগী পালিয়ে গেলে কী হবে?’’\n‘‘আগের চুক্তি বহাল থাকলেও প্রধানমন্ত্রী কী করে নতুন চুক্তি ঘোষণা করে ফেললেন?’’\n‘‘বিমানের সংখ্যা ১২৬ থেকে কমে ৩৬ হয়ে গেল কী ভাবে?’’\nকিছুটা থতমতই খাচ্ছেন অ্যাটর্নি জেনারেল কে কে বেণুগোপাল। খেই ধরিয়ে দিলেন প্রধান বিচারপতি রঞ্জন গগৈ, ‘‘আপনার নোটেই তো লেখা আছে, আগের চুক্তি প্রত্যাহারের প্রক্রিয়া ২০১৫ সালের মার্চে শুরু হয়েছিল, শেষ হয় জুনে।’’\nরাফাল কেনার প্রক্রিয়া, অফসেট (দেশীয় সংস্থাকে দিয়ে যন্ত্রাংশ তৈরি) আর দাম। এই তিনটি বিষয় নিয়েই শৌরি-প্রশান্ত-যশবন্ত সিন্‌হাদের সঙ্গে আরও তিন জনের করা মামলা নিয়ে আজ প্রায় সাড়ে তিন ঘণ্টার ‘হাইভোল্টেজ’ শুনানি হল সুপ্রিম কোর্টে। আদালতের নজরদারিতে তদন্ত হবে কি না, সেই রায়দান স্থগিত রাখল প্রধান বিচারপতি গগৈ, বিচারপতি কে এম জোসেফ এবং বিচারপতি এস কে কউলের বেঞ্চ।\n১৩ এপ্রিল, ২০১৫: ৩৬ রাফাল যুদ্ধবিমান কেনার ঘোষণা নরেন্দ্র মোদীর\n‘দাসোর সিইও এরিক ত্রাপিয়ের দাবি, এর আগে জানতেন না যে হ্যালের সঙ্গে সমঝোতা হচ্ছে না’\n২৮ মার্চ, ২০১৫: মোদীর ঘোষণার দুই সপ্তাহ আগে অনিল অম্বানীর রিলায়্যান্স ডিফেন্স লিমিটেড তৈরি\n‘এরিকের দাবি, এপ্রিলেই দাসোর সঙ্গে রিলায়্যান্সের যৌথ উদ্যোগ, কারণ অনিল অম্বানীর জমি আছে’\n২৪ এপ্রিল, ২০১৫: সাবসিডিয়ারি রিলায়্যান্স এরোস্ট্রাকচার লিমিটেড তৈরি\n১৬ জুন, ২০১৫: বিমানবন্দরের কাছে জমির আবেদন করে রিলায়্যান্স\n২৯ অগস্ট, ২০১৫: ২৮৯ একর জমি বরাদ্দ হয়, রিলায়্যান্স নেয় শুধু ১০৪ একর। পুরো টাকা মেটায় ২০১৭ সালে। তখন দাসোর সঙ্গে আনুষ্ঠানিক যৌথ উদ্যোগ হয়\n‘হ্যালের জমি নেই, তাই সমঝোতা হয়নি’\n২০১২: হ্যাল বেঙ্গালুরুতে নতুন জমির আবেদন করেছিল। বিমানবন্দরের কাছে আরও জমি আছে তাদের\n‘আমি মিথ্যে বলি না’\nদাম নিয়ে প্রধান বিচারপতি ‘এখনই’ প্রকাশ্যে আলোচনা করতে না-চাওয়ায় মামলাকারীদের পুরো জোর ছিল অনিল অম্বানীকে অফসেটের একতরফা বরাত দেওয়ার উপরে। অভিযোগ, এর জন্যই বদলে ফেলা হয়েছিল অফসেটের নীতি। মামলাকারীরা বলেছেন, ‘‘আগে তো অন্তত প্রতিরক্ষামন্ত্রীর অনুমোদনের পরে অফসেট সহযোগী ঠিক হত। এখন সেটাও পাল্টে দেওয়া হয়েছে।’’\nবেণুগোপাল এক বার বলে ফেলেন, এই মামলা বিচার বিভাগীয় পর্যালোচনার নয়, বিশেষজ্ঞদের বিষয়। কিন্তু কেন্দ্রকে মানতে হয়েছে, অফসেট নীতি বদলানো হয়েছে। এবং ফরাসি সরকার এই চুক্তি রূপায়ণের ব্যাপারে ‘সার্বভৌম নিশ্চয়তা’ দেয়নি। অনিল অম্বানীকে অফসেট দেওয়ার বিষয়টি এখনও সরকার জানে না— এই যুক্তি শুনে আদালত প্রশ্ন তুলেছে, কেন পাল্টানো হয়েছে অফসেট নীতি? সহযোগী সংস্থা হাত গুটিয়ে নিলে বা দেরি করলে দেশের স্বার্থের কী হবে?\nআরও পড়ুন: অম্বানী-এরিকের কথা মিলছে না, দেখাল কংগ্রেস\nপ্রতিরক্ষা মন্ত্রকের অতিরিক্ত সচিব অপূর্ব চন্দ্র যুক্তি দেন, সরকার পরে স্থির করবে কোনও সহযোগীকে গ্রহণ করা হবে কি না। প্রয়োজনে জরিমানারও ব্যবস্থা আছে। কিন্তু কেন চুক্তির সঙ্গেই অফসেট নীতি চালু হচ্ছে না? আদালতের এই প্রশ্নের জবাবও ঠিকমতো দিতে পারেনি সরকার।\nকংগ্রেসের নেতারা বলছেন, শীর্ষ আদালতের কাছেও আজ স্পষ্ট হল, রাফাল চুক্তিতে গরমিল আছে। আইন মন্ত্রকের সতর্কতা উপেক্ষা করে চুক্তি হয়েছে। এরও তদন্ত হোক। ‘সার্বভৌম নিশ্চয়তা’ নেই মানে এটি দুই সরকারের চুক্তি নয়, ভারত এবং দাসোর চুক্তি। রাহুল গাঁধী ছত্তীসগঢ়ে বলেছেন, ‘‘যে দিন সিবিআই তদন্ত শুরু হবে, সে দিন দু’টো নাম বেরোবে। অনিল অম্বানী এবং নরেন্দ্র মোদী।’’\nবিজেপির আশা, তদন্ত থেকে বাঁচলে তার কৃতিত্ব হবে বায়ুসেনার ভাইস মার্শাল জে চলপতির। বেনজির ভাবে যাঁকে আজ ডেকেছিল কোর্ট। বেণুগোপাল ‘কাল্পনিক’ যুক্তি দেন, কার্গিলের সময়ে রাফাল থাকলে সুবিধে হত। চলপতি জানান, ১৯৮৫ সালের পর থেকে নতুন বিমান আসেনি। বায়ুসেনার পঞ্চম প্রজন্মের যুদ্ধবিমান দরকার। বায়ুসেনার অফিসারদের প্রশ্ন করার পরে প্রধান বিচারপতি বলেন, ‘‘এ বার আপনারা ফিরে যান নিজেদের ‘ওয়ার-রুম’-এ। এটি অন্য ‘ওয়ার-রুম’।’’


নবীগঞ্জে নির্দেশনা না মেনে ঈদে বাড়িতে গেলেন সরকারী কর্মকর্তারা !নবীগঞ্জে নির্দেশনা না মেনে ঈদে বাড়িতে গেলেন সরকারী কর্মকর্তারা ! – Jago News । জাগো নিউজ\nJanuary 22, 2022, 5:13 am\nনবীগঞ্জে নির্দেশনা না মেনে ঈদে বাড়িতে গেলেন সরকারী কর্মকর্তারা !\nমতিউর রহমান মুন্না, জাগো নিউজ : করোনাভাইরাস পরিস্থিতি মোকাবিলায় চলছে সাধারণ ছুটি। এই ছুটির সময়ে সরকারি কর্মকর্তা-কর্মচারীদের নিজ নিজ কর্মস্থল ত্যাগ না করার নির্দেশ দিয়েছে জনপ্রশাসন মন্ত্রণালয়। এমনকি এবারের রোজার ঈদের ছুটির সময় সরকারি কর্মকর্তা-কর্মচারীদের নিজ নিজ কর্মস্থলে থাকার নির্দেশনা রয়েছে।\nতবে এই নির্দেশনা না মেনে বাড়িতে চলে গেছেন নবীগঞ্জ উপজেলার বেশ কয়েকজন সরকারী কর্মকর্তা।\nএদের মধ্যে- উপজেলা প্রকৌশলী সাব্বির আহমেদ। তিনি গত বৃৃৃৃহস্পতিবারে চলে গেছেন বাড়িতে। তার বাড়ি ঢাকায়। তিনি ঝুঁকিপূর্ণ এলাকায় যাওয়ায় অনেকের মাঝে আতংক বিরাজ করছে।\nসরকারী নির্দেশনা অমান্য করে কেন বাড়ি গেলেন- এ বিষয়ে বক্তব্য নিতে জাগো নিউজ থেকে প্রকৌশলী সাব্বির আহমেদ এর সাথে একাধিকবার যোগাযোগেরর চেষ্টা করা হলেও তিনি কল রিসিভ করেননি।\nএ ছাড়াও তার কার্যালয়ের উপ সহকারী প্রকৌশলী সাইদুর রহমান, প্রাথমিক শিক্ষা কর্মকর্তা কাজি সাইফুল ইসলাম, এটিও জিল্লুর রহমান, উপজেলা জনস্বাস্থ্য প্রকৌশল অফিসের উপ-সহকারী প্রকৌশলী মোহাম্মদ জাকারিয়াসহ আরো অনেক কর্মকর্তাই সরকারী নির্দেশনা অমান্য করেছেন।\nএবারের ঈদে গ্রামের বাড়ি যাওয়া যাবে না। গত ৪ মে মন্ত্রিপরিষদ বিভাগের মাঠ প্রশাসন সমন্বয় অধিশাখা থেকে এ সংক্রান্ত নির্দেশনা দিয়ে প্রজ্ঞাপন জারি করা হয়।\nমন্ত্রিপরিষদ বিভাগের উপসচিব মো. ছাইফুল ইসলাম স্বাক্ষরিত প্রজ্ঞাপনে বলা হয়, “ঈদুল ফিতরের সরকারি ছুটিতে কেউ কর্মস্থল ত্যাগ করতে পারবেন না। ওই সময়ে আন্তঃজেলা গণপরিবহন বন্ধ থাকবে।”\nসম্প্রতি এ বিষয়ে জনপ্রশাসন প্রতিমন্ত্রী ফরহাদ হোসেন গণমাধ্যমকে জানান, এবারের ঈদে যে যেখানে আছেন, সেখানে থেকেই ঈদ পালন করতে হবে। এই প্রজ্ঞাপন শুধু সরকারি কর্মকর্তা-কর্মচারিদের জন্য নয়, দেশের সকল মানুষের জন্য।\nএদিকে সরকারী নির্দেশনা অমান্য করে বাড়িতে যাওয়া নবীগঞ্জ উপজেলায় কর্মরত এই কর্মকর্তাদের খুঁটির জোর নিয়ে প্রশ্ন উঠেছে জনমনে।\n“এ ব্যাপারে নবীগঞ্জ উপজেলা নির্বাহী কর্মকর্তা বিশ্বজিত কুমার পালের সাথে যোগাযোগ করা হলে তিনি জাগো নিউজকে বলেন- সরকারী নিদের্শনা রয়েছে ঈদ কাটাতে কোন কর্মকর্তা যে বাড়িতে না যান । করোনার এই মহামারীর মধ্যে কোনো ধরণের ছুটি না নিয়েই বা না বলেই কর্মস্থল ত্যাগ করা দুঃখজনক।


ঢাকা থেকে পিরোজপুর বাস ভাড়া, কাউন্টার নাম্বার, লোকেশন ও ভ্রমণ গাইড\nপিরোজপুর নামকরণ নিয়ে একাধিক কিংবদন্তি প্রচলিত আছে। তবে সবগুলো কিংবদন্তি ফিরোজ শাহ নামকে ঘিরে আবর্তিত। কথিত হয়, শাহ্ সুজার পুত্র ফিরোজ শাহ আলোচ্য এলাকায় মৃত্যুবরণ করতে তাকে এখানকার পুরনো মসজিদ সংলগ্ন কবরস্থানে সমাহিত করা হয়। ফিরোজ শাহ এর স্মৃতি রক্ষার্থে এলাকাটির নাম রাখা হয় পিরোজপুর। এই জেলায় মোগলদের শুল্ক ঘাঁট ও ব্যবসা কেন্দ্র যেখানে মোগলরা লবণ ব্যবসা চালাতেন ও নৌবহনের জন্য উন্নতমানের কাঠ ও নৌযান তৈরির কারিগর যেত সেলিমাবাদ থেকে। পিরোজপুরের অর্থনীতির প্রধান উৎস মাছ ব্যবসা, শুঁটকি ইত্যাদি। এই জেলায় বিখ্যাত ব্যক্তিগণের মধ্যে রয়েছে খান বাহাদুর হাশেম আলী খা, আইয়ুব আলী, কবি আহসান হাবীব, তফাজ্জল হোসেন মানিক মিয়া ইত্যাদি।\nপিরোজপুর সদর থেকে রিক্সা নিয়ে ২৫/৩০ টাকা ভাড়া দিয়ে রায়েরকাঠী জমিদার বাড়ি যাওয়া যায়। পিরোজপুর-এর সকল দর্শনীয় স্থানের বিস্তারিত জানতে এখানে ক্লিক করুন\nঢাকা থেকে পিরোজপুর গিয়ে কোথায় গাড়ি পাব? কাউন্টার কোথায়? গাড়ি না পেলে কী করবো? রাতে কী গাড়ি পাব? থাকার জায়গা পাব? রেস্টুরেন্ট খোলা থাকবে? জানতে ক্লিক করুন\n* ঢাকা থেকে পিরোজপুরে স্থল পথে সরাসরি নন স্টপ বাসে করে যাওয়া যায়। বাসের মধ্যে এসি/নন এসি উভয় ধরণের বাসের সু-ব্যবস্থা রয়েছে।\nনিম্নে সকল গাড়ীর ভাড়া ও বাসের কাউন্টারের সাথে যোগাযোগ করার জন্য যোগাযোগ অপশন রয়েছে, যেখানে ক্লিক করলে কাউন্টারের সকল তথ্য পেয়ে যাবেন, ঢাকা থেকে পিরোজপুর বাস ভাড়া, কাউন্টার নাম্বার, লোকেশন ও ভ্রমণ গাইড।।\nঢাকা থেকে পিরোজপুর বাস ভাড়া, কাউন্টার নাম্বার, লোকেশন ও ভ্রমণ গাইড2018-04-052022-02-07https://www.kemnejabo.com/wp-content/uploads/2018/10/kemnejabo.pngKemneJabo.comhttps://www.kemnejabo.com/wp-content/uploads/2018/10/kemnejabo.png200px200px


তবে ঘুরেফিরে বারবার আলোচনায় আসছেন স্পিনাররাই। দীর্ঘদিন ধরে টেস্টে বাংলাদেশের স্পিন আক্রমণকে নেতৃত্ব দেওয়া সাকিবের অনুপস্থিতি দলের অন্য স্পিনাররা কীভাবে পূরণ করেন, সেটি হয়ে দাঁড়িয়েছে বড় এক প্রশ্নই। তাইজুল ইসলাম, আব্দুর রাজ্জাক ও মেহেদী হাসান মিরাজের সাথে বল ঘোরাতে পারেন মোসাদ্দেক হোসেন সৈকতও। পেস আক্রমণভাগকে ‘কাটার মাস্টার’ মুস্তাফিজুর রহমান একাই সামলানোর সম্ভাবনা বেশি। দলে একাধিক পেসার নেওয়া যে আকাঙ্ক্ষিত উইকেটে হয়ে দাঁড়াবে রীতিমতো ‘বিলাসিতা’! বেতিন-বোলিংয়ের বাইরে গুঞ্জন আছে আরেকটি বিষয় নিয়েও- উইকেটের পেছনে গ্লাভস হাতে মুশফিকের বদলে দাঁড়াতে পারেন লিটন কুমার দাস!\nখেলোয়ার মেরে আম্পায়ারের নাক ভেঙে দিলেন\n← আড়ুয়াপাড়া তরুন সংঘ পাঠাগার ও ক্লাবের ৮১ তম প্রতিষ্ঠা বার্ষিকী\nতামিমকে নিয়ে আলাদা পরিকল্পনা করতেই হচ্ছে লংকানদের →


Bangla News, বাংলা খবর, স্ত্রীকে কুপিয়ে থানায় হাজির স্বামী, মালদহে রক্তারক্তি কাণ্ড! – News18 Bangla\nBangla News: স্ত্রীকে কুপিয়ে থানায় হাজির স্বামী, মালদহে রক্তারক্তি কাণ্ড!\nঘটনার পরেই অভিযুক্ত স্বামী রাজেশ প্রামাণিক চাঁচল থানায় আত্মসমর্পণ করে। (Bangla News)\nLast Updated : May 25, 2022, 20:36 IST\n#মালদহ: স্বামী-স্ত্রীর মধ্যে অশান্তির জের। স্ত্রীকে কুপিয়ে খুন করল স্বামী। মালদহে স্ত্রীকে খুন করে থানায় আত্মসমর্পণ স্বামীর। চাঁচলের ঘটনায় চাঞ্চল্য। স্ত্রীকে কুপিয়ে খুন করার অভিযোগ উঠলো স্বামীর বিরুদ্ধে। ভরদুপুরে মালদহের চাঁচল থানার কান্ডারণ এলাকার ঘটনায় চাঞ্চল‍্য ছড়িয়েছে। ছুরিকাহত অবস্থায় মালদা মেডিক্যাল কলেজ হাসপাতালে আনা হলে সেখানেই মৃত‍্যু হয়। ঘটনার পরেই অভিযুক্ত স্বামী রাজেশ প্রামাণিক চাঁচল থানায় আত্মসমর্পণ করে। (Bangla News)\nপুলিশ সূত্রে জানা গিয়েছে, জখম গৃহবধূর নাম মীরা সিং প্রামানিক (৪২)। বাড়ি চাঁচলের কান্ডারনে। স্বামী-স্ত্রীর মধ্যে প্রায়ই অশান্তি লেগেই থাকত। বুধবার দুপুরে তাঁদের অশান্তি চরমে ওঠে। মেজাজ হারিয়ে ধারালো চাকু দিয়ে স্ত্রীকে একাধিকবার কোপায় স্বামী রাজেশ। ঘরের মেঝেতে রক্তাক্ত অবস্থায় লূটিয়ে পড়ে ওই গৃহবধূ। তাঁকে উদ্ধার করে পরিবারের লোকজন প্রথমে সামসি হাসপাতালে নিয়ে যায়।\nআরও পড়ুন: বিচ্ছিন্নতাবাদী নেতা ইয়াসিন মালিককে যাবজ্জীবন সাজা দিল NIA বিশেষ আদালত\nআশঙ্কাজনক হওয়ায় চিকিৎসকরা তাঁকে মালদা মেডিকেল কলেজে স্থানান্তরের পরামর্শ দেন। তবে মালদা মেডিকেল এনেও তাঁকে বাঁচানো যায়নি। চিকিৎসকরা তাঁকে মৃত বলে ঘোষণা করেন। কী কারণে স্ত্রীকে খুন স্বামীকে জিজ্ঞাসাবাদ করছে পুলিশ।\nFirst published: May 25, 2022, 20:36 IST


Lesser known facts about copd and its prevention dgtl\nশহরে দূষণ বাড়বাড়ন্ত! সিওপিডি-র শিকার হতে পারে যে কেউ, কী করবেন?\nধোঁয়ায় থাকাদূষিত ক্ষতিকর রাসায়নিকের প্রভাবে ফুসফুসেক্ষত তৈরি হয়।\nকলকাতা| ২০ জানুয়ারি, ২০২০, ১০:৪২ শেষ আপডেট: ২০ জানুয়ারি, ২০২০, ০৬:১৪\nঘন ঘন বিড়িতে টান দিলে ফুসফুসের প্রতিরোধ ক্ষমতাও কমতে শুরু করে।\nশহর জুড়ে দূষণের মাত্রা বেড়েই চলেছে। যানবাহনের দূষিত ধোঁয়া তো আছেই, তার উপর যুক্ত হয় বিড়ি–সিগারেটের ধোঁয়েও। ধোঁয়ায় থাকাদূষিত ক্ষতিকর রাসায়নিকের প্রভাবে ফুসফুসে ক্ষতি হয়। যার ফল ‘ক্রনিক অবস্ট্রাকটিভ পালমোনারি ডিজিজ’ বা সিওপিডি নামের শ্বাসকষ্টের অসুখ।\nফুসফুসের ক্ষতকতটা হচ্ছে, কত দিনে পর আপনার উপর প্রভাব ফেলতে পারে তার সম্পর্কে নিশ্চিত করে বলা যায় না। দিনে যদি ১০–১২টার বেশি সিগারেট খাওয়া হয়, তবে ৫–৭ বছরের মধ্যে সিওপিডি-তে আক্রান্ত হওয়ার সম্ভাবনা ঘোর৷ ঘন ঘন বিড়িতে টান দিলে শরীরের উপর খারাপ রাসায়নিক প্রভাব বেশি পরতে পারবে।\nশুরুর দিকে ঘুম থেকে ওঠামাত্র কাশি হতে থাকে, কাশতে কাশতে কিছুটা কফ উঠলে কষ্ট খানিকটা কমে। এর পর যত দিন যায় ফুসফুসের দুটো–চারটে কোষ অকেজো হতে শুরু করে। ফুসফুসের মধ্যে দিয়ে বাতাস চলাচলে বাধাঘটলেই দেখা দেয় সিওপিডি-র মতো রোগ। যে সব কোষ অকেজো হয়ে যায় তা আর পুণরায় ঠিক হয় না৷ ফলে রোগ যতখানি এগিয়ে গিয়েছে, তাকে আর ঠিক করার সম্ভাবনা থাকে না। তবে যদি বিড়ি–সিগারেট ছেড়ে ভাল করে চিকিৎসা করানো যায়, তবে রোগ নিয়ন্ত্রণএ থাকে।\nসিওপিডি–র শুরুতে লাগাতার কাশি ও অল্পস্বল্প শ্বাসকষ্টশুরু হয়। বেশি খাটাখাটনি করলে তা আরও বাড়ে যায়। পরের দিকে কাজকর্ম না করলেও দমের ঘাটতি হতে থাকে। ফুসফুসের প্রতিরোধ ক্ষমতাও কমতে শুরু করে। ঋতু পরিবর্তনের সময় ঠান্ডা লাগার প্রবণতা বেড়ে যায়, বুকে কফ বসলে শুরু হয় প্রবল শ্বাসকষ্ট। প্রথম দিকে সে কষ্ট ওষুধে কমে৷ কিন্তু পরে হাসপাতালে ভর্তি করে চিকিৎসা করতে হয়।\nসিওপিডি–র শুরুতে লাগাতার কাশি ও অল্পস্বল্প শ্বাসকষ্টশুরু হয়\nঅসুখ সারাতে মেনে চলুন\n•ফুসফুসের কার্যকারিতা বাড়াতে হলে নিয়মিত হাঁটাচলা ও হালকা ব্যায়াম মধ্যে থাকতে হবে। বেশিকরে ব্রিদিং এক্সারসাইজ করতে হবে।\n•রোগ ধাপ যদি এগিয়ে যায় তবে পাঁচ বছর অন্তর নিউমোনিয়া ভ্যাকসিন নিন। এবং ইনফ্লুয়েঞ্জা ভ্যাকসিন নিন অক্টোবর–নভেম্বর মাসে।\n•যেহেতু এই রোগ আপনার শরীরকে ক্ষত করছে ফলে এতে আপনার ওজন কমতে পারে। কাজেই খাদ্য তালিকায় রাখুন প্রোটিনসমৃদ্ধ সুষম খাবার। সঙ্গে খান ভিটামিন এ সমৃদ্ধ খাবার— যেমন, টাটকা রঙিন শাকসব্জি ও ফল, শুকনো ফল, বাদাম।\n•ধোঁয়া, ধুলো যথাসম্ভব এড়িয়ে চলুন। প্রয়োজনে মাস্ক ব্যবহার করুন। বিড়ি–সিগারেট থেকে দূরে থাকুন। কোনও ভাবেই প্যাসিভ স্মোকিংও চলবে না। রাস্তাঘাটে কেউ ধূমপান করলে হয় তাকে এড়িয়ে চলুন বা নাকে চাপা দিন।


বিএনপি নির্বাচনকে বির্তকিত করতে নির্বাচনে আসে: ডা. দীপু মনি – App Bangla\nHome > আঞ্চলিক সংবাদ > বিএনপি নির্বাচনকে বির্তকিত করতে নির্বাচনে আসে: ডা. দীপু মনি\nAppb January 17, 2020 আঞ্চলিক সংবাদ, রাজনীতি\t0\nএপিপি বাংলা : বিএনপি সব সময় নির্বাচনকে বির্তকিত করতে নির্বাচনে অংশ নেয় বলে মন্তব্য করেছেন আওয়ামী লীগের যুগ্ম সাধারণ সম্পাদক ও শিক্ষামন্ত্রী ডা. দীপু মনি।\nশুক্রবার দুপুরে চাঁদপুর সার্কিট হাউসে সাংবাদিকদের প্রশ্নের জবাবে তিনি এ মন্তব্য করেন।\nতিনি বলেন, বিএনপি সবসময়ই নির্বাচনকে বির্তকিত করার চেষ্টা করে। তারা জানে, তারা জনবিচ্ছিন্ন এবং জনধিকৃত একটি দল। সেজন্য তারা নিজেদের এই অবস্থানকে অস্বীকার করার চেষ্টা হিসেবে এবং নিজেদেরকে ভিন্নভাবে উপস্থাপন করার চেষ্টা হিসেবেই তারা নির্বাচনকে বারবার বিতর্কিত করতে চায়।\nশিক্ষামন্ত্রী বলেন, আমরা দেখেছি- যেসব নির্বাচনে তারা জয়ী হয় সেসব নির্বাচনেও কিন্তু তারা একেবারে জয়লাভের আগ মুহূর্ত পর্যন্ত সেই নির্বাচনগুলোকে কারচুপিপূর্ণ এবং খারাপ নির্বাচন হিসেবে চিহ্নিত করে। কিন্তু তারপর যখন নির্বাচিত হয়ে যায় তখন সেটি সিদ্ধ ভালো নির্বাচন হয়ে যায়।\nতিনি বলেন, বিএনপি-জামায়াত চক্র এই দেশকে বারবার ধ্বংস করার জন্য কাজ করেছে। আজকেও তারা চায় না বাংলাদেশ এগিয়ে যাক। এবার তারা ঢাকা সিটি নির্বাচনে এসেছে এখানেও তারা বলছে, নির্বাচন যে সুষ্ঠু হচ্ছে না সেটি প্রমাণের জন্য তারা নির্বাচনে এসেছে। অর্থাৎ তারা নির্বাচনকে বিতর্কিত করতে চায়। তারা নির্বাচন করার জন্য নির্বাচন করতে আসেনি।\nচাঁদপুরের হাইমচর উপজেলা পরিষদ নির্বাচনে ইভিএম ব্যবহার প্রসঙ্গে ডা. দীপু মনি বলেন, দুর্গম চরাঞ্চলে ৪০ ভাগের বেশি ভোট পড়েছে। সাধারণ মানুষ ভোট কেন্দ্র এসে উৎসাহ নিয়ে ভোট দিয়েছে। অথচ বিএনপি ইভিএম নিয়েও বিতর্ক করতে চায়।\nএ সময় চাঁদপুরের জেলা প্রশাসক (ভারপ্রাপ্ত) আবদুল্লাহ আল মাহমুদ জামান, পুলিশ সুপার মাহবুবুর রহমানসহ আওয়ামী লীগের নেতাকর্মীরা উপস্থিত ছিলেন।\nরংপুরে দুই বাসের সংঘর্ষে নিহত ১, আহত ২৮